LidanRubinov/Halacha-QA huggingface dataset:
שאלה: להתבייש ללכת עם כיפה בבית הספר: כבוד הרב אני נער בן 16 בעל תשובה למעלה משנה ואני לומד בבית ספר חילוני עקב התנגדות הוריי להעביר אותי לבית ספר דתי. רציתי להתייעץ איתך ולקבל עזרה בנוגע לכך שאיני חובש כיפה בבית ספר מכיוון שההורים שלי לא כל כך אוהבים את זה וגם אני מתבייש מהחברים ומהתגובות. אודה אם תוכל לייעץ לי מה לעשות וכיצד לנהוג. מראש.
תשובה: ב"ה לך. שמחתי מאוד לקבל את מכתבך ומאוד התרגשתי לראות את הרצינות שלך ואת האמת הגדולה שאתה הולך בה, ולמרות גילך הצעיר אתה מאמין וממשיך הלאה, ממשיך ומתקדם, ממשיך להתעלות, ואף שההורים לא כל כך משתפים פעולה אתה ממשיך. זה ממש נפלא, ואני בטוח שאבינו שבשמים רואה את ההשתדלות שלך ושמח בה מאוד מאוד. אני מאוד מבין את הקושי שלך עם הכיפה, שלא מעט בשלבים דומים לשלך מרגישים כמוך, והכיפה שהיא מאוד בולטת מקשה עליהם. ולכן חשוב מאוד לדעת שלפי ההלכה מעיקר הדין לא חייבים ללכת עם כיפה, לפי פוסקים רבים כיפה היא מידת חסידות ולא מעיקר הדין. אמנם לפי ההלכה יש זמנים שמוסכם בפוסקים שצריך כיסוי ראש, כגון: בזמן שמברכים או בזמן שמתפללים או מתי שעומדים לפני תלמיד חכם. אך בזמנים אלו יש כמה אפשרויות: או ללכת עם כיפה בכיס ולחבוש אותה רק כשצריך או באותו הזמן לכסות את הראש עם יד עם שרוול, שאז זה במקום כיפה. חשוב לא להיאבק יותר מידי עם דברים שהם קשים לך עכשיו ובעזרת ה' סיכוי גדול שבהמשך הזמן תרגיש שיש לך כח להתגבר עליהם ולעשות מה שאתה באמת מאמין בו. יודע אתה יקירי, שלפי האמת ודאי שלא רק שאתה לא צריך להתבייש מהכיפה ומהתגובות של האחרים, אתה צריך להתגאות בה ולשמוח בה. הרי אתה עשית צעדים שאחרים לא מסוגלים, או לפחות לא מרגישים שהם מסוגלים, ולכן הכיפה שלך היא אות כבוד ודבר המראה על עצמה אמיתית שיש בך, על מעלה מיוחדת שאתה מיוחד בה. לכן, האמת היא שהכיפה צריכה להיות משמחת ומעוררת, אך חשוב שבמשך הזמן תתבונן בכך, תחשוב על כך, תלמד על הכיפה, והדבר יתן לך כח להתגבר על התגובות, וכך תרגיש טוב שאתה הולך עם כיפה ולא תהיה לך התמודדות קשה כל כך. שתהיה לך המון המון הצלחה, ואשמח להיות איתך בקשר ולעזור לך בכל מה שאוכל. תרגיש חופשי לפנות אלי בכל שאלה ובקשה ואשמח לעזור. בברכת והיה חזק והמון הצלחה, הרב יצחק גרינבלט zahig1 gmail.com
שאלה: הדלקת מנורות לכל השבוע כולל שבת : לכבוד הרב, האם מותר להדליק מנורות לכל השבוע ולהשאיר אותם גם בשבת ללא שעון שבת?
תשובה: מותר להדליק את האור ביום שישי ולהשאיר אותו לכל השבת. בברכת התורה, WWW.Yeshiva.org.il
שאלה: לנגב את הכלי לפני נטילת ידיים: מה הטעם לניגוב אוזן הכלי לפני נטילת ידיים לסעודה?
תשובה: יש חוששים שהרטיבות על אוזן הכלי נטמאת ממגע היד לפני שנטלו אותה ואז היד שנרטבה לא תוכל לקבל טהרה אפילו ע"י הנטילה. אמנם הבן איש חי כותב שבשעת הדחק אפשר להקל.
שאלה: כיסוי ראש בחתונה: רציתי לשאול את כבוד הרב לדעתו בעניין הינומה, האם יכולה לשמש ככיסוי ראש בערב החתונה (לאחר חדר ייחוד)? האם זה משנה איזה סוג ההינומה חצי אטומה, אטומה?
תשובה: הינומה רגילה מספיקה לליל החתונה גם אם היא שקופה, מכיון שהיא מקופלת ומכסה חלק מהראש די בכך. בלאו הכי חיוב כיסוי הראש מתחיל רק למחרת. תשובת הרב זלמן מלמד
שאלה: סדר סעודה שניה בשבת: לכאורה פשוט שזמן סעודה שניה הוא קודם חצות היום אולם האם ניתן לצאת ידי חובה, ולא מדין קידוש במקום סעודה אלא מדין חיוב סעודה שניה, באכילת מזונות מיד אחר הקידוש וע"י כך לדחות זמן הסעודה לאחר חצות, וסעודה שלישית סמוך לשקיעה? האם ישנו הבדל ספרדים אשכנזים בדין זה?
תשובה: אפשר להקל ולסמוך על המזונות שנאכלו לפני חצות אם יש סיבה חשובה, ולדחות את הסעודה העיקרית (סעודה שניה) אחרי חצות.
שאלה: תפילה בבית הכנסת: האם יש חיוב להתפלל תמיד בבית הכנסת, גם שזה יחיד והציבור אינו נמצא שם? במקרים שאני חוזר הביתה מאוחר ופיספסתי תפילה בציבור, האם אוכל להתפלל בבית או שאני חייב ללכת, לנסוע לבית הכנסת?!
תשובה: כן לכתחילה יש ענין להתפלל בבית הכנסת גם ביחיד ואם אתה יכול אז תתפלל בבית הכנסת ולא במקום אחר.
שאלה: שעטנז בשטיחים וספות: הבנתי מתשובות של הרב שאין צורך לחשוש לשעטנז בשטיחים ובריפוד של כסאות וספות כי נמצאים עליהם לבושים. האם זו בעיה אם חלקי גוף חשופים נוגעים בריפוד (ידיים, רגליים או ראש אם שוכבים) או שמכיוון שאין זו דרך חימום ואין זו לבישה וכו אין בזה בעיה? האם יש הבדל בספה ששוקעים בה? מה לגבי ילדים שלפעמים מסתובבים לבושים מעט? (אני שואל מתוך רצון לדעת את עיקר הדין, ולא כי אני מחפש החמרות) השאלה נשאלה בהמשך לשאלה "לבדוק שעטנז בכורסאות"
תשובה: לא נראה לי שצריך לחשוש מכך, כי בדרך כלל אין מגע של הגוף בריפוד ביחוד כשהריפוד נוקשה.
שאלה: מת בגלל שהוא יהודי: כתוב שכל יהודי שמת כיון שהוא יהודי אין כל בריה יכולה לעמוד במחיצתו. לא מובן לי איך אפשר להשוות את הרוגי הרוגי לוד שהלכו מרצון למסור את נפשם כדי שעם ישראל ינצל ליהודי שלא עשה כלום אלא מישהו אחר ירה בו? ועוד, היכן מצינו שמקבלים שכר על מעשה של מישהו אחר (הרי יהודי שנהרג בגלל שהוא יהודי לא עשה כלום אלא מי שירה בו)? שלישית, הרי מצינו שלאחאב אין חלק לעולם הבא למרות שהוא נהרג במלחמה נגד היהודים? אמנם מצינו בסנהדרין מז: שמיתתם מכפרת אך שם מסבירה הגמרא שמתו לא עפי דין ולכאורה אותו דין הוא לכל מי שמת בצורה לא רגילה. השאלה נשאלה בהמשך לשאלה "מיתה על קידוש השם"
תשובה: : הכיצד יוכל אדם לזכות לחיי עולם הבא אם מת על קידוש ה' במקום שהוא לא החליט למסור נפשו? הדבר דומה למחלה שאדם אינו בוחר להיות חולה והמחלה היא באופן עצמי מזככת וגורמת לכך שאדם יזכה יותר לעולם הבא. ודאי שאין לדמות מדרגת מי שמכניס עצמו למסור את הנפש לבין מי שהדבר בא של מדעתו אולם עצם זה שאדם שמר בחייו על יהדותו וזאת לפעמים עשה למרות שידע שלפעמים אנו משלמים מחיר על היותנו יהודים. הקב"ה לפעמים מזכה אותנו בחיינו בדברים שאין אנו יודעים על שום מה ולמה. לפעמים זה ענין של תקוני נשמות. בכל אופן, אם יש לאדם אפשרות להיפטר מן העולם באופן סתמי או תוך כדי קידוש ה' אזי פטירה על קידוש ה' זהו זכות שהקב"ה מחליט לזכות את האדם בזכות זו. למה זכה בכך? לא תמיד אנו יודעים את כל החשבונות.
שאלה: תבשיל חלבי לאחר בשרי בתנור - הבהרת השאלה: העוגה החלבית נאפתה בתבנית אחרת (חלבית). השאלה נובעת מכך שלא נעשתה שום פעולת הכשרה בתנור בין שתי האפיות. אציין כי לא היתה גלישה או יציאה של פירורים מהתבניות באף אחת משתי האפיות. השאלה נשאלה בהמשך לשאלה "תבשיל חלבי לאחר בשרי בתנור"
תשובה: וברכת ד' אם לא היה בתבנית אחת, אפשר להקל בתנורים רגילים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: אמירת זמירות שבת ביום כיפור שחל בשבת: האם מותר לשיר זמירות שבת ביום כיפור שחל בשבת? שרתי זמירות שבת ביום כיפור האחרון אחרי התפילה, ומישהו אמר שזה לא נהוג. האם זה מותר?
תשובה: כן, כי יום כיפור מותר בשמחה.
שאלה: הפרשה משמן טבל ודאי: להבהיר, מדובר על שמן שנעשו מזתים שלי. סעיף 2 לא מובן - אם אני רוצה להדר ולתת ללוי הידוע כלוי למה אין דין מעשר ראשון כלפיו. 3. ברור 4. מדובר על זוג שמרוויח שכר מינימום אבל הוצאותיהם רבות ועדיין לא הגיעו לדירה משלהם שכר דירה ועוד ועוד, האם לפי רמת החיים הנהוגה הם לא נחשבים לעניים? השאלה נשאלה בהמשך לשאלה "הפרשת מעשרות משמן זית"
תשובה: וברכת ד' בתשובה נאמר סעיף 2. 1 10 מהטבל שנשאר לאחר תרומה גדולה. עדיף ללוי לומד תורה. מדיני צדקה, לא מדיני מעשר ראשון. נאמר שיש לתת מעשר ראשון ללוי, אפשר ללוי לומד תורה. כל הלווים מדיני מעשר ראשון שווים אבל מדיני צדקה אם נותנים ללוי עני תלמיד חכם יש בכך תוספת. אבל עיקר המצווה היא לתת ללוי. עני המוגדר בהלכה הוא אדם שאין לו פרנסה קבועה, אדם שלא הגיע לדירה לא מוגדר כעני, אם יש לו מקום שבו הוא מתגורר, אפילו שזה שכירות, אלא א"כ בגלל השכירות אין לו פרנסה חודשית. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: בירור לעומקו של עניין.: הרב ענה לי על שאלתי הקודמת, שאין צורך לספר בפגישות שבעבר לא שמרתי נגיעה. אם אוכל לשאול שוב, כדי שאוכל להבין: ישנן בנות שיראו בעין (מאוד) לא יפה אם אסתיר מידע "לוהט" שכזה מהן, ואפילו יראו בכך שקר גס וחוסר בכנות שעלול ולגרום להרס מערכת היחסים כולה. במקרה שמספרים על כך לפני החתונה: א. לאחר איזו פגישה לספר כל כך? ב. האם לציין שהמעידות היו בעניין "שמירת נגיעה"? אם לא, אז באיזה נוסח או "סמנטיקה" יש להתוודות על זאת? ג. שאלה שנשאלה בפגישה ע"י הבחורה: "עד לאן הגעת בזמן שלא שמרת נגיעה???". האם לענות לה על כך? ואם כן, מה בדיוק להגיד ברגע מלא בושה שכזה?? לכבוד הרב. השאלה נשאלה בהמשך לשאלה "כנות יתרה - חיובית או שלילית?"
תשובה: : אני רואה שהכנות והיושר אינם מאפשרים לך שלא להתייחס לכל עברך המפותל. אם יש בך צורך חזק לספר, תספר באדישות בלי להתרגש בשלב שאתה מרגיש שתוכל לספר זאת בצורה הכי עניינית ויבשה. אין צורך להיכנס לפרטי פרטים.
שאלה: בישול ע"י גבר: הרב. הכנתי מרק "כתום" רק מירקות עם כלים בשרים. חתכתי בצל עם סכין בשרית, האם אני יכול לאכול את המרק בכלי חלבי? ב מראש
תשובה: וברכת ד' מכיוון שאינני יודע כמויות הדברים, אבל באופן כללי אין לאכול את המרק הבשרי (בגלל הבצל) בכלי חלבי. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: רפורמת המקרקעין : במסגרת רפורמת המקרקעין שמבצעת הממשלה, מעבירים קרקע מבעלות מדינה לבעלות פרטיים להם היתה זכות חכירה באותה קרקע. חלק מפרטיים אלו הם לא יהודים. האם מותר להשתתף במסגרת עבודתי בפיתוח תוכנה שתסייע לביצוע הרפורמה?
תשובה: לא רק מסירת קרקעות לנוכרים היא בעייתית גם העברה מוחלטת של הקרקעות ליהודים אינה ראויה.
שאלה: תפילה לפני הנץ: אני בן 15. בבית הכנסת ליד ביתי יש שני מנינים. שש, ושש וחצי. אבא שלי מתפלל במנין המוקדם כי הוא ממהר לעבודה. מאז ומעולם התפללתי איתו. יוצא שחלק ניכר מהשנה, התפילה לפני הנץ. יש חשיבות להתפלל עם אבא כמו שתמיד הייתי רגיל או שצריך להתפלל במנין המאוחר? אפשר מקורות(גם גמרות וראשונים)?
תשובה: מי שלא צריך להתפלל מוקדם, אז לכתחילה צריך להתפלל רק לאחר הנץ. עיין שולחן ערוך סימן פט, סעיף א ומשנ"ב ס"ק ד.
שאלה: להעביר חומר מקורס פסיכומטרי: כבוד הרב רציתי לשאול האם מותר להעביר את את הידע (טיפים טריקים) וחומר מהקורס (כגון סיכומים וסימולציה) לחברי. ב מראש על זמנך.
תשובה: מה אומרים המרצים?
שאלה: אמת או שקר ביעד הטרמפ: לכבוד הרב. בכל יום, בדרכי חזור מעבודתי, אני נוסע מיישוב א ליישוב ג, ועובר בדרך ליד יישוב ב. צומת הכניסה ליישוב ב הוא יעד אסטרטגי בדרך לבייתי שביישוב ג. לכן הכנתי לעצמי שלט ועליו רשום "יישוב ב " - ואני מחזיק אותו ביציאה מעבודתי שביישוב א, עולה על טרמפ, ויורד בצומת הכניסה ליישוב ב, ומשם ממשיך בעז"ה לביתי שביישוב ג. היו פעמים שנהגים (תושבי יישוב ב ) שנסעתי איתם מיישוב א ליישוב ב, העירו לי על כך שזה לא מנומס מצידי ולא ר להחזיק שלט כזה (שלטענתם מטעה את הנהגים) משום שאינני בן היישוב (יישוב ב ) ואינני מתכוון להיכנס לתוכו אלא רק לרדת בצומת הכניסה. אפילו הבנתי מחלקם שאם היו יודעים שאינני תושב היישוב ב, לא היו עוצרים לי. האם מותר לי להחזיק שלט כזה? או שמא לשנות את נוסח השלט ל- "צומת הכניסה ליישוב ב "?
תשובה: עדיף לכתוב על השלט "צומת הכניסה ליישוב ב  ". הרב חיים כץ
שאלה: שמחה על מות עמלק ושאינו עמלק: שתי שאלות: א. הרב כתב כי אין לשמוח שמחה גדולה על מות שונאינו אולם אין מניעה מלחוש שמחה כלשהי כשמת אוייב. האם יש הבדל, מבחינת איסור על שמחה כשמת אויב בין מות עמלק, שמצווה להכריתו, לבין מות אוייב שאיננו עמלק ואין מצוה להכריתו (הערבים כיום, לדוגמא). והרי כשהורגים עמלקי אחד או מוכרת כל עם עמלק, הרינו מקיימים מצווה. האם אין מצוות שמחה בקיום מצווה? ב. בקשר לכך, איך יודעים מיהו עמלק כיום? האם הדיון בהשלכות המעשיות של צו מחה את זכר עמלק הוא רלוונטי לימינו או שזוהי רק התפלפלות על דילמה מוסרית של ימי אבותינו? השאלה נשאלה בהמשך לשאלה "שמחה על מות אויבינו"
תשובה: א. עמלק זה משהו אחר. מבחינת האמת אנחנו לא שמחים על מות הרשעים, עדיף שיחזרו בתשובה, אבל אם הם מתים אנחנו שמחים על הצלתנו. אבל בעמלק אנחנו רוצים את אובדנם מן העולם. ב. זה קשה לדעת. יש שרצו לומר שזה ארמנים ויש שרצו לומר גרמניה. הרב חיים מבריסק כתב שכל רודן או אומה שמכריזים להשמיד את עם ישראל יש לו גדר של עמלק. ברור שעדיף שהם יתקנו את עצמם אבל לפעמים אין ברירה.
שאלה: קביעת מזוזה: פתחתי משרד חדש בתוך משרד קיים. בכל המשקופים, כולל בכניסה למשרד החדש, היתה מזוזה שפורקה ונשלחה לבדיקה ונמצאה פסולה. קניתי קלף חדש ורציתי לשאול אם בקביעת המזוזה צריך לברך או שלא? מצד אחד המזוזה היתה קיימת באותו כניסה לחדר (למשרד) ומצד שני זהו משרד חדש והוחלף הקלף. כרגע כבר כ-3 שבועות המשרד החדש ללא מזוזה.
תשובה: יש לקבוע את המזוזה שיהיה בהצלחה, הרב בנימין במברגר
שאלה: מנין שנות עורלה: אבי נטע עצי זית בא אלול תשס"ז. האם ומתי הסתיימו שנות העורלה? כמו כן, מה הדין בפירות השנה הרביעית?
תשובה: וברכת ד' הנטיעה הייתה בא' אלול, א"כ לא היו שלשים יום בשנה, לכן אין שנת סז עולה למנין, נחלקו הראשונים במקרה כזה, לדעת הרמב"ם מונה סח, סט, ע, וכל שיחנוט מר"ה תשע"א הוא נטע רבעי. דעת הרבה ראשונים שרק מט"ו בשבט תשע"א מתחילה שנת נטע רבעי. הפירות שכעת על העצים (לדעתי) חנטו לאחר טו בשבט תשע"א, על כן הם נטע רבי, אבל מכיוון שיש ספק בפירות שיחנטו בין ר"ה תשע"ב לט"ו בשבט תשע"ב, מכיוון שלפי הראשונים זה נטע רבעי עדיין ואילו לרמב"ם זה כבר שנה חמישית, על כן כדאי בפירות אלו להחמיר ולעשות חילול ונתינת מעשרות והכל ללא ברכה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שליה בפרוש רשי למסכת ברכות: בברכות ד,א רש"י מפרש את ".ובשליא כדי לטהר אשה לבעלה." כ-".והוא כמין לבוש שהולד שוכב בתוכה וקורין ושטי"דור בלעז." איך צריך להבין דברי רש"י "שהולד שוכב בתוכה", שהרי אנו יודעים היום שהשליה ממוקמת בדופן הרחם ואי אפשר להגיד שהעובר בתוכה?
תשובה: שליא בדברי ח אין משמעותה השליה של ימינו אלא כוונתם לשק ההריון.
שאלה: הביננו בימות הגשמים לחרש: אני חרש מלידה. באופן קבוע אני מתפלל ערבית בנוסח הביננו כמו שהלכה מתירה אבל לצערי בימות הגשמים זה לא הותר. ראיתי שבתלמוד ירושלמי יש נוסח הביננו לתקופה של ימות הגשמים! האם אני יכול להמשיך ולהתפלל הביננו של ימות הגשמים כמו שכתוב בירושלמי? ואכן באמת בחלק מסידורים של נוסח ספרד מופיעים שני נוסחים של הביננו - לקיץ ולחורף. מראש על התשובה.
תשובה: מדוע אינך יכול להתפלל תפילה רגילה?
שאלה: שיתוף מבואות ועירוב חצירות: מה ההבדל בין שיתוף מבואות לעירוב חצרות?
תשובה: אין הבדל עקרוני בין עירוב חצרות לשיתוף מבואות. עירוב חצרות מתיר את הטלטלול מהבית לחצר המשותפת לכמה בתים ושיתוף מבואות מתיר את הטלטול למבוי המשותף לכמה חצרות.
שאלה: המשך לשאלה ישיבה מעורבת בשמחות : הרב מה עלי לעשות במקרה של שבת חתן (של קרוב משפחה מדרגה ראשונה) שהישיבה היא מעורבת בצורת ח"ית. האם עלי להמנע מלהשתתף על אף שקרובי יפגעו מכך? ו השאלה נשאלה בהמשך לשאלה "ישיבה מעורבת בשמחות"
תשובה: אם את יושבת ליד נשים ומול נשים אפשר להשתתף כיון שאין איסור בשמחה שבני המשפחה משתתפים, ושם אם אין ליצנות וקלות ראש אין סיבה להימנע.
שאלה: הפסקה מועטת באמירת 13 מידות: האם יש טעם להפסיק בין שני השמות בי"ג מידות: ה - ה קל רחום וחנון?
תשובה: בוודאי. ראשית, יש טעם מפסיק, ושנית, ראינו בקריאת שמע ומודים שאין לחזור פעמיים שלא יראה כמודה בשתי רשויות והוא הדין כאן.
שאלה: בירור הצדק והאמת בימות המשיח: האם יש דיעה הסוברת שלאחר התגלות המשיח האמת תתגלה וכל יהודי שנגרם לו צער או נזק על לא עוול בכפו, יתגלה הדבר והצדק יעשה והאדם שפגע בו יענש? האם יש דיעה שהאמת והצדק (מהותו של מקום) יתגלו גם טרם הגעת המשיח?
תשובה: בימות המשיח תתגלה האמת של כלל ישראל לעומת הגויים אבל לא בירור הצדק של כל אחד, שזה יתברר מאוחר יותר.
שאלה: ברוך הוא וברוך שמו: אם אני, כספרדי, רוצה להקשיב לחזרת השליח ציבור בלי לענות "ברוך הוא וברוך שמו" רק אמן כדי שאם לא כיונתי באחת מהרכות בתפילת העמידה שלי אצא ממנו מדין שומע כעונה. האם יש עם זה בעיה ועדיף לענות ברוך הוא וברוך שמו? (אני יודע על רב אשכנזי שנוהג כך)
תשובה: אין בזה בעיה, אבל לא טוב לחשוש כאילו תמיד אנחנו לא מכוונים, ובגלל זה להתרגל לא לענות אף פעם ברוך הוא וברוך שמו. אפשר לשמור אפשרות זו רק למקרים שבאמת יש ספק.
שאלה: גידול עיזים בחצר הבית: אני גרה בעיר ורציתי לדעת האם מותר לי לגדל 2-3 עיזים להנאתי הפרטית בחצרי הפרטי?
תשובה: וברכת ד' יש בכך מחלוקת אחרונים, האם אפשר לגדל בימינו עיזים בשמירה מיוחדת. יש סוברים שהדבר מותר ויש אוסרים בגלל הגזרה. על כן, מי שמגדל לפרנסה או לצורך מסויים (צריך לחלב עיזים) אפשר להקל, אבל להנאה וכדו' אין להקל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מה עניין התפילין?!: מה עניין התפילין?!אני יודע שזה מראה על הקשר שלנו עם הבורא וזה קשור במימד כלשהו כלפי זכר מצרים. רצוני לקבל תשובה מעמיקה יותר. ובנוסף מה עניין התפילין שהם בצבע שחור מרובעות ולמה לא למשל בצבע אחר?!
תשובה: : מצוות התפילין היא המצווה לשים את הפרשיות הכי מרכזיות בתורה ולקשור אותם על היד והרא"ש, כביטוי לכך שכל מה שאנו עושים וכל מה שאנו חשובים מואר עם היסודות שכתובות בפרשיות שאנו מניחים על עצמנו. העקרונות הם העקרונות של י"ג עיקרים. אמונה בבורא עולם ובאחדותו, אמונה בקשר המיוחד שיש לנו עם הקב"ה על ידי התורה שנתן לנו. אמונה במיוחדות שלנו כעם שיצא ממצרים וזוכה להנהגה ניסית ולא רק להנהגה טבעית. אנו עם מיוחד שלא התפתח בצורה טבעית רגילה אלא התפתחות שיחודית לעם שה' אלוקיו. ענין הצבע השחור נלמד מהלכה למשה מסיני. יתכן שאין כאן רעיון של דווקא שחור אלא הלכה אחידה כדי ליצור אחידות וחיבור בין כל עמ"י שמניחים תפילין.
שאלה: כיבוד הורים ותפילה במניין: במקרה שהורה מבקש לעשות משהו שלא סובל דיחוי, לדוגמא להוציא רכב ממוסך לפני שסוגרים ובעקבות זה מפסידים תפילה במניין, האם עדיף להוציא את הרכב או להתפלל במניין? במקרה שהרכב שלי ולא של ההורים, האם מותר לבטל תפילה במניין לצורך זה? האם זה ראוי?
תשובה: הכלל הוא, שאם יגרם הפסד ממון אז מותר להוציא את האוטו ולהפסיד תפילה במנין. אבל אם אין בעיה של הפסד ממון, גם מצד כיבוד הורים אין להוציא את האוטו אלא תדחה את הוצאת האוטו לאחר התפילה. אם הרכב שלך, תדחה את הוצאת האוטו כי אסור לבטל סתם תפילה במנין אלא אם יש הפסד ממון.
שאלה: צירוף עיסות להפרשת חלה: אני רוצה לעשות הפרשת חלה על שתי עיסות שונות: בצק לחלות, (לא מלוח, מעט מתוק), ובצק שמרים (יותר מתוק, ויש בו ביצה). האם אני יכולה לצרף את שתי העיסות להפרשת חלה? (אני לא רוצה לערבב בין שתי העיסות, אך לא איכפת לי אם מעט בצק יעבור מאחת לשניה.)
תשובה: וברכת ד' השאלה היא שיש הקפדה על תערובת ולא על נגיעה. השו"ע (סי' שכו סעי' א) כתב שכאשר יש הקפדה שלא יגעו ולא יתערבו אין צירוף עיסות. נחלקו האחרונים מה העיקר בדברי הרמב"ם והשו"ע, יש אומרים שאם מקפיד על תערובת אבל לא מקפיד על הנגיעה, הרי אלו מצטרפות (פתחא זוטא כלל ה אות ו), ויש אומרים שכיוון ומקפיד על התערובת אין העיסות מצטרפות אפילו שלא מקפיד על הנגיעה (חלת לחם סי' ה ס"ק טז). על כן בשתי עיסות, אחת עם סוכר והשניה בלא או אחת עם כרכום והשניה בלי, ואיננו מקפיד על נגיעת העיסות אבל מקפיד על תערובת, יפריש בלא ברכה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מעשר כספים לעידוד לימוד תורה: האם מותר להשתמש בכספי מעשר ל: א - ת לילדים שמשננים משניות בע"פ (לצורך קירוב - הילדים מבתים שאינם שומרי תומ"צ)? ב - קניית מוצרים לפינת קפה בכולל אברכים (שאינם עניים) שלומדים הרבה שעות בכל יום?
תשובה: א. מותר. ב. אם הדבר מעודד לימוד תורה, מותר.
שאלה: ת לגן ממעשר כספים:. יש לי 2 בנים בגילאי ארבע ושנה, הגדול שוהה בגן והקטן במשפחתון, האם אני יכול לחשב את התשלומים עבור מסגרות אלו גם כמעשר כספים? והאם הדין זהה גם לבנות?
תשובה: אין הצדקה לממן גן ומשפחתון מכספי מעשר.
שאלה: המרחק בין מיני כלאים: לכבוד הרב עמיחי שליט"א אשמח אם כב הרב יוכל לענות לי על שאלות הלכה למעשה בהרחבה. א. כיצד יודעים בכלאים באופן מציאותי, אם היה ביטול במאתיים? ב. באמונת עתך מס 14, הרב כתב שצמחי תבלין כנענע מותר לשותלם בכרם ואילו באתר כאן יש לרב שתי תשובות שאוסר לשתול צמחי תבלין ותה בכרם. וזה לא כהיתר של הרמב"ם והשו"ע. ג. כשהרב כותב מרחק של סנטימטרים, הוא משתמש באמה שוחקת למשל 60 ס"מ או 15 ס"מ. אך בספר "חוקות שדה" עמ מ"ב, מביא דעות שששה טפחים הם 50 ס"מ. אשמח להסבר הדברים. לרב
תשובה: וברכת ד' שם מדובר בנענע (המזוהה כאירוס) שעליה יש מקום להתיר. והדיון היה במין המתפשט, אבל אין זה שאלה של לכתחילה האם מותר לזרוע תבלין בכרם. לעניין תבלין עיין מעדני ארץ כלאים (פ"א ה"ד אות ב) שהסתפק בכך, והעולם נוהג להחמיר אלא א"כ זה כבר דיעבד ומתפשט, כפי שכתבתי באמונת עתיך. אפשר להקל באמה של 50 ס"מ, כיוון שהאיסור דרבנן. אבל בכלאים יש דין מיוחדן שלא מצמצים אנו מורים לכתחילה במדה שוחקת לפי החזו"א, אבל ברור שמי שמקל בגודל האמה יש לו על מי לסמוך, וכך היה מורה הגר"מ אליהו זצ"ל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כמה זה טפח וחצי בכלאים: א. האם יש מקור שאוסר צמח שרחוק חמשה מטרים מגפן אך עלי הצמח ארוכים עד שמגיעים לעלי הגפן? ב. כשמרחיקים בהלכות כלאים טפח ומחצה, האם למעשה זה חמשה עשר סנטימטרים או שנים עשר סנטימטרים? לרב
תשובה: וברכת ד' א. רמב"ם הל' כלאים פ"ח הי"א. ב. על מדת הטפח נחלקו האחרונים, לדעת הגר"ח נאה 8 ס"מ, ולדעת החזו"א 9.6 ס"מ. ולפי כל דעה גם הטפח ומחצה. 12 או 14.4ס"מ. מכיוון שהרחקות אלו הן מדרבנן, אפשר לנהוג כפי הנהוג בירושלים 12ס"מ. אולם מי שירצה להחמיר 15 ס"מ יש לו על מי לסמוך. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: להשלים מניין או להתפלל במניין בנץ?: אני לומד בכולל חצות, ברוך ה, ושעות הלימוד הן עד עמוד השחר. ויש אפילו מניין בנץ ככה שזה נראה מושלם. לעומת זאת השלמות. הייתי מעוניין לשאול בבקשה את כבוד הרב את השאלה הבאה, היות ונוהג אני כמנהגי בקודש בכל בוקר כמידי שנה להשלים עוד בטרם לימודי בכולל מניין בבהכנ"ס שבסביבה. עלתה במחי השאלה שלגביה עדיין לא מצא לבי תשובה עבורה והיא: מה עדיף ע"פ רוב הפוסקים לעשות ממש באופן מעשי, האם עדיף לי כאחד מן הכלל להשלים מניין ועשירי קודש לה או שמא להתפלל כבר במניין בנץ עדיף? או לחלופין, האם כדאי להגביר את האור הרוחני המנצנץ בכל בוקר מעל ראשי ההרים ההרהורים של כל אחד ואחד מאיתנו או שאולי עדיף להשלים ולחבק באהבה ולקבל בהבנה את כל מה שיש? אשמח לקבל מתוך עיון וכבוד לתשובתך מראש. השאלה נשאלה בהמשך לשאלה "להתפלל במניין בבית הכנסת"
תשובה: : אם אין מנין, יש עדיפות ומצווה דרבים להשלים ולהתפלל עימהם.
שאלה: לשון הרע על מוסך: הכנסנו את הרכב למוסך וחששנו שרימו אותנו. ספרתי לחבר את שקרה והוא אמר ששמע מאביו על מישהו שגנבו אותו באותו מוסך. השאלה: א אם היה מותר לי לספר לחבר ואם מותר לקבל מה שהוא אמר? כמו כן, אם מותר לספר לאבא שלי שחשב להכניס את הרכב לאותו מוסך? ב אם לשון הרע זה גם על "מוסך" למרות שלא מכירים את בעל המוסך?
תשובה: אם זה לצורך הצלה מרמאות אין בעיה של לשון הרע אבל אם זה סתם מסקרנות אז אסור.
שאלה: לכוון בדיוק לפי הנץ: לפעמים אני מתכוון להתפלל עם הנץ ביחיד, אבל לא מצליח לקום ממש בזמן. השאלה היא, האם להגיע לתפילת שמונה עשרה עם הנץ זה חשוב עד כדי כך שעדיף לקצר בפסוקי דזמרה לצורך העניין או אולי "הנץ" זה בעיקר פרק זמן כלומר, שגם לאחר הזריחה (או לפניה) יש את מעלת "יראוך עם שמש וגו "? ואם כן- מה מידת פרק הזמן הזה?
תשובה: לכתחילה, אם יכול לכוון להתפלל עם הנץ שמונה עשרה עדיף שיעשה כך וישלים אח"כ את מה שהפסיד. בכל מקרה ישתדל לשים שעון מעורר שיעיר אותו בזמן לתפילת הנץ.
שאלה: בר מצוה בחול המועד פסח: לנכדי קורן ימלאו - בע"ה - 13 בי"ח בניסן התשע"ב. מתי הוא חייב להניח תפילין? השאלה נשאלה בהמשך לשאלה "חגיגת בר המצווה"
תשובה: הוא מתחייב במצוות בי"ח בניסן. אולם מאחר ואין מניחים תפילין בחול המועד, הרי את חיוב הנחת התפילין הוא יתחיל באיסרו חג. אמנם יש נוהגים להתחיל להניח תפילין חודש או יותר לפני הבר מצוה.
שאלה: סנדקאות לרווק בן 40: כבוד הרב אני בחודש תשיעי ועומדת ללדת בע"ה את בני השני. אבי היה הסנדק של בכורי (בעלי יתום). יש לי אח רווק בן 40 וחשבנו לכבד אותו במצוות הסנדקאות מתוך אמונה שזה יביא לו ברכה למציאת זיווג, האם זה אפשרי?
תשובה: מותר לתת לאח רווק להיות סנדק. סנדק צריך להיות אדם ירא שמים שרוצים לתת לילד כדוגמא תורנית, חינוכית ורוחנית.
שאלה: כנפיים מהמנגל ישר לסיר: בטעות שמתי כנפיים חמות ישר מהמנגל בתוך סיר פרווה. האם בכדי להשאיר אותו פרווה צריך להכשיר אותו? אם כן, האם הגעלה מספיקה?
תשובה: וברכת ד' לא התברר בשאלה האם הסיר היה רותח או לא, בכל אופן הגעלה של הסיר מספיקה, אין צורך ליבון. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כיסוי ראש לגרושה שקיבלה היתר מרב: אני בת 25 והתגרשתי לפני שנתיים ויש לי ילד קטן. מרב מוסמך קיבלתי היתר להוריד את הכיסוי ראש אבל לפי התשובות פה אני רואה שזה לא כ"כ מותר. האם זה הלכה דאורייתא או דרבנן? אני כבר יותר משנה ללא כיסוי ראש, אני עוברת על איסור כלשהוא? הרי הרב התיר לי.
תשובה: עקרונית, גרושה חייבת בכיסוי ראש. יש שהתירו לה גילוי ראש אם הוא נחוץ לצורך נישואין חדשים.
שאלה: י"ג בריתות בפרשת ברית המילה : נאמר במסכת נדרים שנכרתו על ברית מילה י"ג בריתות. מי שסופר את מספר הפעמים של המילה ברית - לכל נטיותיה, אינו מגיע למספר י"ג. אם כן איפה הם י"ג הבריתות?
תשובה: המילה מופיעה בדיוק 13 פעמים בפרק יז: 1. בראשית פרק יז פסוק ב ואתנה בריתי ביני ובינך וארבה אותך במאד מאד: 2. בראשית פרק יז פסוק ד אני הנה בריתי אתך והיית לאב המון גוים: 3. בראשית פרק יז פסוק ז והקמתי את בריתי ביני ובינך ובין זרעך אחריך לדרתם לברית עולם להיות לך לאלהים ולזרעך אחריך: 4. בראשית פרק יז פסוק ז והקמתי את בריתי ביני ובינך ובין זרעך אחריך לדרתם לברית עולם להיות לך לאלהים ולזרעך אחריך: 5. בראשית פרק יז פסוק ט ויאמר אלהים אל אברהם ואתה את בריתי תשמר אתה וזרעך אחריך לדרתם: 6. בראשית פרק יז פסוק י זאת בריתי אשר תשמרו ביני וביניכם ובין זרעך אחריך המול לכם כל זכר: 7. בראשית פרק יז פסוק יא ונמלתם את בשר ערלתכם והיה לאות ברית ביני וביניכם: 8. בראשית פרק יז פסוק יג המול ימול יליד ביתך ומקנת כספך והיתה בריתי בבשרכם לברית עולם: 9. בראשית פרק יז פסוק יג המול ימול יליד ביתך ומקנת כספך והיתה בריתי בבשרכם לברית עולם: 10. בראשית פרק יז פסוק יד וערל זכר אשר לא ימול את בשר ערלתו ונכרתה הנפש ההוא מעמיה את בריתי הפר: 11. בראשית פרק יז פסוק יט ויאמר אלהים אבל שרה אשתך ילדת לך בן וקראת את שמו יצחק והקמתי את בריתי אתו לברית עולם לזרעו אחריו: 12. בראשית פרק יז פסוק יט ויאמר אלהים אבל שרה אשתך ילדת לך בן וקראת את שמו יצחק והקמתי את בריתי אתו לברית עולם לזרעו אחריו: 13. בראשית פרק יז פסוק כא ואת בריתי אקים את יצחק אשר תלד לך שרה למועד הזה בשנה האחרת:
שאלה: קבורה בגולוקסמאות: ראיתי את תשובת הרב לשאלה על קבורה בגלוסקמאות שדנה בקבורה בקומות. לאחר שהגופה שהתה בגלוסקמא (ארון אבן) כשנה (או יותר) פותחים את ארון האבן ואוספים את העצמות לכלי חרס. את כלי החרס המשפחתיים האלה ניתן לקבור במקום מצומצם. האם יש מניעה הלכתית? השאלה נשאלה בהמשך לשאלה "קבורה בלוסקמאות"
תשובה: מותר אבל עדיף לא לעשות את זה ללא צורך. צורך הוא כגון לעלות מחו"ל לארץ או להעתיק את קברו לקברי אבותיו, אם נקבר במקום אחר, אבל סתם ככה לא.